Ernst Kaltenbrunner (Ried im Innkreis, Imperi Austrohongarès, 4 d'octubre de 1903 - Nuremberg, Alemanya Occidental, 16 d'octubre de 1946) fou un alt oficial de l'Alemanya nazi durant la Segona Guerra Mundial d'origen austríac. Entre el gener del 1943 i el maig del 1945, va succeir Reinhard Heydrich com a cap de la "Reichssicherheitshauptamt" (RSHA), la policia encarregada de capturar tots els "enemics del Reich" (jueus, gitanos, comunistes...). També va presidir la Interpol quan aquesta organització estava literalment segrestada a Berlín. Va ser l'oficial de més rang de les Schutzstaffel als Judicis de Nuremberg, on fou condemnat per crims de guerra i crims contra la humanitat i executat.